cyanic-selkie/wikianc huggingface dataset:
Jurgita Švedienė
Bylos atgarsiai
2014 m. Vilniaus apygardos teismo nutartimi UAB „Medikų žinios“ ir UAB „Balsas.lt“ įpareigotos pašalinti iš internetinės erdvės tikrovės neatitinkančias bei Jurgitos Švedienės garbę ir orumą žeminančias publikacijas.
Irako ir Lietuvos santykiai
Pilietiniai mainai
thumb|150px|Alanas Chošnau, žymiausias kurdų kilmės lietuvis. Žymus lietuvių atlikėjas Alanas Chošnau yra Irako kurdų kilmės (jo tėvas – kurdas, motina – lietuvė).
Ambasadoriai Irakui
Lietuva kol kas neturi savo ambasadoriaus Irakui, tačiau svarstoma šioms pareigoms akredituoti ambasadorių Jungtiniams Arabų Emyratams.
Afrikinis alyvmedis
Afrikinis alyvmedis (Olea capensis) – alyvmedinių (Oleaceae) šeimai priklausantis augalas. Jis yra plačiai paplitęs Užsachario Afrikoje, rytuose nuo Somalio, Etiopijos ir Sudano, pietuose iki PAR, vakaruose iki Kamerūno, Siera Leonės ir Gvinėjos įlankos salų, taip pat Madagaskare ir Komoruose.
Afrikinis alyvmedis yra krūmas užaugantis iki 10 m aukščio, kartais siekia 40 m. Žievė šviesiai pilka, augalui senstant tamsėja ir vertikaliai įtrūksta. Lapai nuo ietiškų iki beveik apskritų 3—10 x 1.5—5 cm dydžio. Žiedai balti arba kreminiai, saldžiai kvepiantys, 3—15 cm ilgio. Vaisiai kiaušiniški 2x1 cm, sultingi, purpuriniai.
Porūšiai
Rūšis suskirstyta į tris porūšius:
Galutinis sprendimas
thumb|right|[[Reinhard Heydrich|Reinhardo Heidricho laiškas vokiečių diplomatui Martinui Liuteriui, kuriame prašoma administracinės pagalbos įgyvendinant galutinį sprendimą.]] Galutinis sprendimas, arba Galutinis žydų klausimo sprendimas – nacistinės Vokietijos planas išnaikinti visus Europos žydus per Antrąjį pasaulinį karą.
Tyčinio ir sistemingo genocido politiką nacių vadovybė suformulavo 1942 m. sausį netoli Berlyno vykusioje Vanzės konferencijoje. Galutinis sprendimas baigėsi Holokaustu, kurio metu buvo nužudyta 90 % Lenkijos žydų ir du trečdaliai Europos žydų.
Iš pradžių Adolfas Hitleris apie galutinį sprendimą kalbėjo visų pirma kaip apie žydų iškeldinimą kur nors iš Europos. Jis norėjo žydų klausimo sprendimą atidėti pokario laikams: po karo galbūt jie bus apgyvendinti kokioje nors tolimoje teritorijoje, kaip pavyzdžiui, Madagaskare, kuris taps žydų tėvyne. Tačiau šių planų buvo atsisakyta dėl logistinių priežasčių, daugiausia dėl Sąjungininkų vykdytos jūrų blokados.
Ištakos
1939 m. sausio 30 d. kalbėdamas Reichstage Adolfas Hitleris pagrasino „žydų rasės sunaikinimu Europoje“ karo atveju: "Jei tarptautiniam užjūrio žydų kapitalui pavyktų dar kartą įstumti tautas į pasaulinį karą, tai jo padarinys bus ne pasaulio bolševizacija ir žydijos pergalė, bet žydų rasės Europoje sunaikinimas." 1941 m. liepos 31 d. reichsmaršalas Hermanas Gėringas pasirašė direktyvą, adresuotą Vyriausiosios reicho saugumo valdybos viršininkui SS obergrupenfiureriui Reinhardui Heidrichui, kurioje nurodė „atlikti parengiamuosius veiksmus, susijusius su galutiniu žydų klausimo sprendimu tose Europos teritorijose, kurios yra vokiečių įtakoje“. Tuo klausimu buvo nuspręsta organizuoti suinteresuotų žinybų atstovų pasitarimą. Iš pradžių konferenciją buvo numatyta surengti 1941 m. gruodį. Tų pačių metų lapkričio 29 d. R. Heidrichas išsiuntinėjo įvairioms žinyboms kvietimus į konferenciją, kuri buvo numatyta gruodžio 9 d. Tačiau A. Hitleriui paskelbus karą JAV, susitikimas buvo atidėtas į kitus metus.
Vanzės konferencija
1942 m. sausio 20 d. Berlyno priemiestyje, Vanzėje, įvyko aukščiausiojo laipsnio SS karininkų ir Vokietijos vyriausybės pareigūnų iš įvairių ministerijų ir agentūrų susitikimas, kuriame buvo nuspręsta dėl galutinio sprendimo įgyvendinimo ir koordinavimo. Konferencija prasidėjo 12 val. ir truko vos 90 minučių. Joje dalyvavo penkiolika asmenų. Konferencijos protokole buvo aiškiai pažymėtas jos tikslas – paruošti detalų „Galutinio žydų klausimo sprendimo“ planą ir suderinti jo įgyvendinimą su įvairių tarnybų atstovais.
BF
BF gali reikšti:
Haim
Haim (tariama kaip „time“ ) – JAV roko grupė, kilusi iš Los Andželo, Kalifornijos. Grupę sudaro seserys Este Arielle (g. 1986 m. kovo 14 d.), Danielle Sari (g. 1989 m. vasario 16 d.) ir Alana Mychal Haim (g. 1991 m. gruodžio 15 d.) kartu su būgnininku Dash Hutton, Danny Hutton, buvusio grupių Wires on Fire ir Slang Chicken nario, sūnumi.
Dažnai lyginamas su Fleetwood Mac, Haim dainų skambesys apibūdinamas kaip „šiuolaikinio-folkloro-susidūrimas-su-devintojo-dešimtmečio-R&B“ ir „muzika, kuri skamba taip, lyg būtų parašyta poilsiavietėje ant ežero kranto kartu su Stevie Nicks, John Waite ir En Vogue“. Grupė pasirodė 2013 m. Glastonbury festivalyje, užėmė aukštą vietą BBC Sound of 2013 rinkimuose ir vėliau pasirašė kontraktą su Jay-Z priklausančia „Roc Nation“ įrašų kompanija.
2005−10: karjeros pradžia ir formavimasis
Trys seserys užaugo San Fernando slėnyje, besiklausydamos tėvų leidžiamų septyniasdešimtųjų roko bei amerikanos įrašų. Merginoms vis dar lankant mokyklą jų tėvai suformavo grupę pavadinimu Rockinhaim, kuri perdainuodavo įvairias dainas vietiniuose labdaros festivaliuose (Izraelyje gimęs tėvas Mordechai („Moti“) grojo būgnais, o motina Donna – gitara). Danielle ir Este priklausė the Valli Girls, merginų grupei „įkvėptai Pat Benatar, Blondie, Gwen Stefani, The Pretenders ir Queen“ iš pietų Kalifornijos, kuri buvo pasirašiusi kontraktą su „Columbia Records/Sony Records“ ir sėkmingai įrašė 2005 m. išleistą filmo jaunimui „Keliaujančių kelnių seserija“ garso takelį. Jų daina „Valli Nation“ buvo įtraukta 2005 m. Nickelodeon Kids' Choice Awards garso takelį „kartu su tokiomis pop superžvaigždėmis kaip Avril Lavigne, Alicia Keys, Simple Plan ir Good Charlotte.“
175px|miniatiūra|dešinėje|Este Haim „Way Out West“ festivalyje 2013 m. [[Geteborgas|Geteborge, Švedijoje]]
Augdamos seserys vis labiau domėjosi pop ir R&B žanrais bei ėmė eksperimentuoti su šiais stiliais savo muzikoje. 2006 m. jos nusprendė įkurti savo atskirą grupę. Ateinančius 5 metus Haim koncertavo vietinėse koncertų salėse, tačiau didelio karjeros postūmio nepadarė, nes visos seserys buvo užsiėmusios kitais projektais. Este studijavo Kalifornijos universitete, Los Andžele ir 2010 m. baigė jį bei gavo etnomuzikologijos laipsnį vos per dvejus, o ne, kaip įprasta, penkerius metus. Pabaigusi vidurinę mokyklą Danielle buvo paprašyta groti būgnais vienoje iš Jenny Lewis turą apšildančių grupių, o vėliau tapo ir paties atlikėjo gitariste bei būgnininke. Ji taip pat koncertavo kaip merginų pritariančiosios grupės Scarlet Fever, apšildžiusios Cee-Lo Green, narė. Tik Danielle pakoncertavus su kitais atlikėjais, o Este baigus studijas, seserys nusprendė sutelkti visą dėmesį į HAIM. Jauniausioji sesuo Alana praleido metus koledže, tačiau vėliau jį metė ir prisijungė prie savo seserų.
Visos trys seserys groja daugiau nei vienu instrumentu: Este groja ir elektrine, ir bosine gitaromis, Danielle – gitara ir būgnais, o Alana – gitara, klavišiniais ir būgnais. Koncertuojant gyvai bei įrašuose Este groja bosine gitara, Danielle atlieka pagr. gitaros partiją ir dainuoja pagr. vokalą, o Alana groja ritmine gitara, klavišiniais ir būgnais. Gyvuose pasirodymuose Este pagarsėjo savo tiesmuku ir šiurkštoku elgesiu, bei neįkainojamomis veido išraiškomis, ypač „bosinės gitaros išraiška“ grojant, taip dažnai sukeldama seserims gėdą.
2012–dabar: iškilimas, įrašų kontraktas ir „Days Are Gone“
175px|miniatiūra|kairėje|Alana Haim „Way Out West“ festivalyje 2013 m. [[Geteborgas|Geteborge, Švedijoje]]
Atidarius tokių atlikėjų kaip Edward Sharpe and the Magentic Zeros, The Henry Clay People ir Kesha koncertus, pirmasis Haim įrašas buvo trijų dainų EP pavadinimu „Forever“, kurį nuo 2012 m. vasario 10 d. kurį laiką buvo galima nemokamai atsisiųsti iš grupės tinklalapio. EP sulaukė daug muzikos žiniasklaidos ir visuomenės dėmesio ir, po sėkmingo pasirodymo South by South West festivalyje 2012 m. kovą, 2012 m. birželį Didžiojoje Britanijoje Haim pasirašė kontraktą su „Polydor Records“. 2012 m. liepą nepriklausoma įrašų kompanija „National Anthem“ išleido vinilinę „Forever“ EP versiją, į kurią be pagrindinių trijų takelių įėjo ir ketvirtasis – didžėjaus Dan Lissvik „Forever“ remiksas. Po koncertų atidarant grupės Mumford & Sons koncertus jų „Gentleman of the Road“ ture JAV 2012 m. rugpjūtį, Haim debiutavo savo pirmajame ture po Didžiąją Britaniją 2012 m. lapkritį ir 2012 m. gruodį atidarė Florence and the Machine koncertus grupės ture po Didžiąją Britaniją ir Airiją. 2012 m. spalio 16 d. BBC Radio 1 didžėjus Zane Lowe pirmąsyk pagrojo antrąjį grupės singlą „Don’t Save Me“ savo radijo laidoje. Singlo B-pusė buvo daina „Send Me Down“, kuri nuo ankstesnių grupės įrašų skyrėsi labiau į hop hopą panašėjančiu stiliumi bei rafinuota vokalo harmonija.
Britų muzikinis žurnalas „NME“ įvertino titulinį „Forever“ EP takelį kaip Nr. 4 2012 m. dainą. 2013 m. sausio 4 d. BBC pranešė, jog Haim pasiekė jų kasmetinio Sound of 2013 muzikinio konkurso viršūnę ir taip buvo įvardinta kaip viena iš laukiamiausių ateinančių metų grupių. Dabar grupės vadybininkai yra agentūra „ROC NATION“. 2013 m. kovą Fuse TV įvardino Haim kaip vieną iš 30 būtinai turimų išgirsti SXSW atlikėjų. Tą patį mėnesį grupė pelnė savo nuosavą „At Your Request“ vaizdo klipo seansą Idolator tinklapyje. Duke Dumont yra įrašęs grupės dainos „Falling“ remiksą. 2013 m. pradžioje Haim kartu su Kid Cudi įrašė dainą pavadinimu „Red Eye“ jo trečiajam studijiniam albumui „Indicud“. Danielle Haim pasirodė ir pirmajame Major Lazer antrojo albumo „Free the Universe“ takelyje „You’re No Good“ kartu su Santigold, Vybz Kartel ir Yasmin.
2013 m. Glastonbury festivalyje, be savo pačių programos, grupė pasirodė kartu su Primal Scream ir atliko pritariamųjų vokalų partijas dainose „It’s Alright, It’s OK“, „Rocks“ ir „Come Together“.
2013 m. birželį Haim baigė įrašinėti albumą „Days Are Gone“, kuris buvo išleistas 2013 m. rugsėjo 30 d. Liepos 29 d. grupė kaip singlą išleido dainą „The Wire“, o rugsėjo 29 d. pasirodė BBC „Andrew Marr Show“, kuriame dalyvavo ir Britanijos ministras pirmininkas David Cameron.
2013 m. spalį NBC pranešė, kad lapkričio 23 d. Haim kaip muzikinis svečias pasirodys „Saturday Night Live“ laidoje, vedamoje aktoriaus Josh Hutcherson. Grupė atliko dainas „The Wire“ ir „Don’t Save Me“.
Muzikinis stilius
Savo 2013 m. pop muzikos tyrime „The Observer“ kritikė Kitty Empire pagyrė grupės gebėjimą „naudojantis harmonijomis tinkamai supinti R&B ir 70-ųjų lengvąjį roką. Jos taip pat paneigė ir apmusijusį pusamžių vyriškių įsitikinimą, kad gitara grojančių atlikėjų grupės yra atgyvena, o įrašų pardavimai priklauso tik nuo kūną dengiančių drabužėlių.“
Rovenskaja Slabada
Rovenskaja Slabada – agromiestelis pietryčių Baltarusijoje, 18 km į pietus nuo Rečycos. Apylinkės centras.
Džibučio futbolo lyga
Džibučio aukščiausoji futbolo lyga – aukščiausioji Džibučio futbolo lyga, organizuojama nuo 1987 metų. Čempionatą organizuoja Džibučio futbolo federacija, čempionas iškovoja teisę atstovauti šaliai Afrikos žemyno turnyruose.
Nergalas
thumb|240px|[[Partai|Partų laikų (I–II a.) Nergalo atvaizdas iš Hatros]]
Nergalas  – šumerų–akadų mitologijos požemių karalystės valdovas, deivės Ereškigalės sutuoktinis. Garbintas Kutos ir Apiako miestuose.
Akade buvo žinomas mitas apie Nergalą ir Ereškigalę. Pasakojama, kad Nergalas už tai, kad nepagerbė puoton atėjusio Ereškigalės pasiuntinio Namtaro, buvo iškviestas įsirūstinusios pragaro valdovės. Ea pataręs Nergalui pasiimti stebuklingų fetišų – jais Nergalas nurimdęs Ereškigalės rūstį ir tapęs požemių valdovu. Kita mito atmaina pasakoja, kad praleidęs 7 naktis su Ereškigale, Nergalas pabėgo iš požemio, bet dievų buvo privestas grįžti, nes Ereškigalė ėmusi grasinti paleisianti mirusiuosius. Vėliau po Anu nurodymo Nergalas per amžius likęs požemiuose. Nergalas, patekęs į požemius, vadinamas Eros vardu, o grįžęs į dangų – Nergalo (yra tarsi paties įkaitas). Rastame Senosios Babilono karalystės įraše Nergalas vaizduojamas su gyvatišku kalaviju ir vėzdu, dviem liūto galvomis, stovįs ant kalno pamynęs nugalėtą priešą.
Inese Jaunzeme
thumb
Inese Jaunzeme (g. 1932 m. gegužės 21 d. Pliaviniose) – buvusi Latvijos lengvaatletė, ieties metikė. 1956 m. olimpinėse žaidynėse Melburne, kaip TSRS komandos narė laimėjo auksą.
Alban Berg
Albanas Bergas (, 1885 m. vasario 9 d., Viena – 1935 m. gruodžio 24 d., Viena) – XX a. Austrijos kompozitorius, kūręs atonalinę ir dvylikatonę muziką. Žinomiausiais jo kūriniais yra operos „Vocekas“ ir „Lulu“.
Biografija
Albanas Bergas gimė 1885 m. vasario 9 d. Vienoje, tuometinėje Austrijos-Vengrijos imperijoje. Jo tėvas Konradas turėjo meno ir knygų parduotuvę, motina Johana buvo meniškos prigimties. Albanas turėjo du vyresnius brolius Hermaną, Karlą ir jaunesnę seserį Smaragdą. Jis augo meniškoje ir pasiturinčioje aplinkoje. 1900 m. tėvo mirtis labai paveikė Albaną, sekė finansinis netikrumas, nesėkmės mokykloje, emocinės krizės. 1902 m. gruodį A. Bergui gimė nesantuokinė duktė Albinė nuo namų tarnautojos šeimos viloje Karintijoje. A. Bergas išgyveno depresiją ir kaltės jausmą, tikriausiai bandė nusižudyti. Tuo pat metu A. Bergas išmoko groti pianinu, pradėjo rašyti dainas, kurios buvo atliekamos šeimos ratelyje. 1904 m. jis tapo A. Šionbergo privačiu mokiniu. 1905 m. pradėjo vadovauti nuomos verslui, kurį paveldėjo jo motina. Jis pas A. Šionbergą mokėsi iki 1910 m., susidraugavo su kitais mokiniais, ypač su A. Vėbernu. A. Šionbergas įvedė discipliną ir metodiškumą, kurių truko A. Bergo gyvenime. Kaip ir A. Šionbergas, A. Bergas kūrė atonalinę muziką.
1907 m. A. Bergas sutiko pradedančią operos solistę Helenę Nahovski, kurią įsimylėjo ir vedė 1911 m. gegužės 3 d. Pora apsigyveno Hytcingo Vienos priemiestyje. Tarp jo draugų buvo architektas Adolfas Lozas ir tapytojas bei rašytojas Oskaras Kokoška. Šiuo laikotarpiu A. Bergas sukūrė pirmuosius reikšmingus savo kūrinius: „Sonatą pianinui“ (op. Nr. 1), „Styginių kvartetą“ (op. Nr. 3). Jis nemokėjo organizuoti savo kūrinių viešo pristatymo ir patraukti kritikų dėmesio. 1913 m. kovo 31 d. A. Šionbergo mokinių koncertas Vienoje pakenkė A. Bergo reputacijai, kai per jo kūrinio atlikimą publika pradėjo protestuoti dėl muzikos moderniškumo. Buvo iškviesta policija ir renginys nutrauktas.
Prasidėjus Pirmajam pasauliniui karui A. Bergas buvo nusiteikęs patriotiškai. Jis pradėjo tarnybą 1915 m. ir tarnavo Vengrijos pasienyje, jo susižavėjimas kario gyvenimu išblėso, kas vėliau atsispindėjo operoje „Vocekas“. Dėl silpnos sveikatos jis buvo perkeltas dirbti į karo ministeriją Vienoje. Po karo A. Šionbergas jį paskyrė idealistinės Privačių muzikinių pasirodymų draugijos vadovu. Draugija propagavo moderniąją muziką ir nutraukė veiklą 1921 m. Kadangi daugelis A. Bergo kūrinių buvo atliekami draugijos koncertuose, jis pradėjo patraukti publikos dėmesį savo kompozitoriaus talentu. 1920 m. jis tapo redaktoriumi ir pradėjo rašyti muzikos klausimais Musikblätter des Anbruch žurnale. 1922 m. A. Bergas užbaigė savo pirmąją ir vėliau garsiausią operą „Vocekas“ (Wozzeck), pagal G. Biuchnerio 1837 m. pjesę „Voicekas“. Jis ją publikavo savo lėšomis ir su G. Malerio našlės Almos parama, tačiau artimiausioje perspektyvoje negalėjo tikėtis jos pastatymo.
1923 m. A. Bergas sudarė sutartį su Vienos „Universal Edition“ leidybine firma, kuri nuo to laiko rūpinosi jo kūrinių publikavimu. A. Bergo kompozitoriaus žinomumas pradėjo augti, jo „Styginių kvartetas“ atliktas Zalcburge. Susidomėta operos „Vocekas“ pastatymu, kuris įvyko 1925 m. gruodžio 14 d. Berlyne. Opera susilaukė sėkmės, A. Bergas išgarsėjo tarptautiniu mastu. 1925 m. pradžioje jis priėmė A. Šionbergo dvylikatonalinės muzikos kompozicijos metodą pritaikydamas jį nuosavam, labiau eklektiniam stiliui. 1925 m. gegužę Alma Maler jį supažindino su vedusia Hana Fuchs-Robetin. Tuo metu A. Bergas buvo atšalęs nuo savo žmonos ir Hana tapo jo naująja mūza, pavyzdžiui, operai „Lulu“ pagal F. Vedekingo pjeses. 1932 m. A. Bergas įsigijo vilą praleisti vasaras Karintijos kalnuose. 1933 m. Vokietijoje įsigalėjo fašizmas, neprielankus modernistinei muzikai. A. Šionbergas išvyko į Ameriką, A. Bergo silpna sveikata dar labiau suprastėjo. 1935 m. jis pradėjo kentėti nuo atsinaujinančių abscesų. 1935 m. gruodžio 17 d. jis buvo hospitalizuotas Vienoje, nustatytas kraujo užkrėtimas. Po to sekė keletas širdies priepuolių, po kurių kompozitorius mirė 1935 m. gruodžio 24 d. šalia žmonos Helenės.
BI
BI gali reikšti:
Bi gali reikšti:
bi gali reikšti:
Nemetalai
miniatiūra|Nemetalai [[Periodinė elementų lentelė|periodinėje elementų lentelėje (raudona spalva pažymėti pusmetaliai)]] Nemetalai – cheminiai elementai, kurie neturi metalams būdingų savybių. Elementų, priskiriamų nemetalams, esama daug mažiau negu metalų, prie jų priskiriami tik azotas, anglis, deguonis, vandenilis, fosforas, selenas, siera, halogenai ir inertinės dujos; iš viso prie nemetalų priskiriami 22 elementai. Nemetalų būna visų agregatinių būsenų: kietosios, skystosios ir dujinės.
Nemetalams būdingos savybės:
Kai kurie nemetalai yra vieni iš labiausiai paplitusių cheminių elementų pasaulyje, pvz., vandenilis, helis, deguonis ar siera.
Savičiai (reikšmės)
Savičiais vadinamos gyvenvietės Baltarusijoje:
Ručajouka
Ručajouka – agromiestelis pietryčių Baltarusijoje, 25 km į pietvakarius nuo Lojevo, pasienyje su Ukraina. Apylinkės centras.
Istorija
XIX a. buvo kaimas, Rečycos apskrities Ručajoukos valsčiaus centras.
Vilpatu nacionalinis parkas
Vilpatu nacionalinis parkas  – saugoma gamtos teritorija šiaurės vakarų Šri Lankoje, į šiaurės vakarus nuo Anuradhapuros. Tai didžiausias ir seniausias nacionalinis parkas šalyje, įkurtas dar 1905 m. (nacionalinis parkas nuo 1938 m.).
Būdingos tankios tropinės džiunglės. Parke gyvena retas leopardų porūšis – šrilankinis leopardas. Taip pat yra azijinių dramblių, buivolų, ilgalūpių lokių, aksių, gausu sausumos ir vandens paukščių (povai, girnovės, žabirai, ibiai, antys ir kt.).
Vladislavas Špilmanas
Vladislavas Špilmanas ( 1911 m. gruodžio 5 d. Sosnovecas, Lenkija – 2000 m. liepos 6 d. Varšuva, Lenkija) – žydų tautybės lenkų pianistas ir kompozitorius. Pagal jo parašytą autobiografinę knygą 2002 m. režisierius Romanas Polanskis sukurė filmą „Pianistas“.
Biografija
Gimė Sosnovece, Lenkijoje, žydų šeimoje. Baigė Varšuvos konservatoriją ir Berlyno muzikos akademiją. 1933 m., Vokietijoje į valdžią atėjus nacistams, grįžo į Varšuvą kur dirbo pianistu radijuje. Kūrė simfoninę muziką bei muziką filmams.
Vokiečiams okupavus Lenkiją, visa Špilmanų šeima buvo apgyvendinta Varšuvos gete. Vėliau tėvai, dvi seserys ir brolis žuvo. 1943 m. jam pavyko pabėgti iš geto. Slapstytis padėjo buvę pažįstami žmonės, o nuo 1944 metų jis savarankiškai slėpėsi per Varšuvos sukilimą apgriuvusių namų palėpėse. Ten jam pagalbą suteikė ir vokiečių karininkas Wilmas Hosenfeldas, vėliau paskelbtas pasaulio teisuoliu.
Po karo toliau dirbo Varšuvos radijuje, bei užsiėmė koncertine veikla, kūrė simfoninius kūrinius, dainas. Buvo pagrindinis Sopoto dainų festivalio organizatorius.
Nuorodos
[http://www.belousenko.com/books/memoirs/szpilman_pianist.htm Vladislavo Špilmano knyga „Pianistas. Varšuvos dienoraščiai 1939-1945“ rusų kalba]
Papiškiai (Inturkė)
Papiškiai – kaimas Molėtų rajono savivaldybėje, 1 km į šiaurę nuo Inturkės.
Istorija
1704 m. minimas Molėtų bažnyčios krikšto metrikų knygoje.
Vytautas Stulpinas
Vytautas Stulpinas (g. 1952 m. spalio 27 d. Paežerėje, Telšių rajonas) – Lietuvos poetas.
Biografija
1971–1975 m. Lietuvos žemės ūkio akademijoje studijavo miškininkystę. Dirbo įvairiose įstaigose miškininku, mokymo meistru, profesijos mokytoju dailiųjų amatų mokykloje „Praktika“. Nuo 1996 m. dalyvavo Telšių literatų klubo „Šatrija“ veikloje. Nuo 2002 m. Lietuvos rašytojų sąjungos narys. Paskutinė darbovietė – Telšių aukštesniosios taikomosios dailės mokyklos Pedagogikos skyrius (vėliau reorganizuotas į Žemaitijos Kolegijos Telšių fakultetą), kur dirbo bibliotekininku. Gyvena Telšiuose.
Urbantaičiai
Urbantaičiai (, nuo 1938 m. Urbanshöhe) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 15 km į rytus nuo Pilkalnio, 17 km į šiaurės rytus nuo Stalupėnų, Rausvės kairiajame krante prie Vorupės arba Vėžupės žiočių.
Savičiai (Brahinas)
Sãvičiai – kaimas pietryčių Baltarusijoje, 22 km į pietus nuo Brahino.
Istorija
XIX a. buvo kaimas, Rečycos apskrities Savičių valsčiaus centras.
Serhijus Melašenka
Serhijus Melašenka (Сергій Мелашенко; g. 1996 m. rugpjūčio 16 d.) – Ukrainos futbolininkas, vartininkas. Žaidė Lietuvoje ir atstovavo Kėdainių „Nevėžio“ bei „Riterių“ klubams. Žaidėjo tėvas Jurijus Michailovičius (g. 1970 m.) – buvęs futbolininkas, žaidęs vartininko pozicijoje.
Karjera
Žaidė įvairiuose klubuose gimtojoje šalyje: Černihivo LKT (jaunimo ekipose), FK Desna (skolino žemesniųjų divizionų ekipoms), FK Minaj ir Hirnik Krivij Rìg.
Kėdainių „Nevėžis“
2021 m. A lygos sezone Kėdainių „Nevėžio“ klubas debiutavo aukščiausioje šalies lygoje. Vartininkas debiutavo A lygoje 2021 m. kovo 6 d. rungtynėse prieš Alytaus „Dainavą“. Jas kėdainiečiai laimėjo 2:0 ir tai ilgą laiką buvo vienintelės rungtynės, kuriose Nevėžio futbolininkai išsaugojo vartus sausus.
2021 m. liepos 31 d. rungtynėse prieš FC Hegelmann Litauen 63 min. vartininkas buvo pakeistas, kai rezultatas buvo 4:0 varžovų naudai. Robertas Granauskas prasileido dar du ir rezultatas tapo 6:0 svečių. „Komet“ sistemoje kurį laiką prasileistų įvarčių grafoje visi šeši įvarčiai buvo skaičiuojami Melašenkai.
„Riteriai“
2022 m. vasario mėn. tapo „Riterių“ klubo nariu. Pagrindinėje komandoje nekeičiamu vartininku buvo Armantas Vitkauskas, o S. Meleščenka gynė Riteriai B vartus. Pirmoje lygoje sužaidė penkerias rungtynes. Po sezono nuspręsta, kad žaidėjas nebeatstovaus „Riterių“ klubui.
Statistika
Spalvų reikšmės:
CM
CM gali reikšti:
Cm gali reikšti:
cm gali reikšti:
Vandens garai
miniatiūra|Iš vandens garų susidarę debesys
Vandens garai – dujinės būsenos vanduo. Vandens garai yra bespalviai, bekvapiai ir beskoniai. Ore esantys vandens garai kyla į atmosferą, kondensuojasi ir sudaro debesis, rūką arba, nusėdę ant žemės paviršiaus, – rasą. Dažniausiai vandens garai yra nematomi.
Susidaro garuojant vandeniui arba sublimuojant ledui.
Ainārs Kovals
Ainārs Kovals (g. 1981 m. lapkričio 21 d. Rygoje) – Latvijos lengvaatletis, ieties metikas. Geriausias rezultatas – 86.64 m, pasiektas 2008 m. vasaros olimpinės žaidynėse, Pekine. Ten jis užėmė antrąją vietą.
Kroatijos futbolo varžybos 2020–2021 m.
Kroatijos futbolo varžybos 2020–2021 m.
Finalo rungtynės
---
Savičiai
Sãvičiai – agromiestelis pietryčių Baltarusijoje, 46 km į šiaurės vakarus nuo Kalinkavičų. Apylinkės centras.
Istorija
XIX a. buvo kaimas Rečycos apskrities Krukavičų valsčiuje.
INSEAD
INSEAD – verslo mokykla įkurta 1957 m. Fontenblo miestelyje netoli Paryžiaus. INSEAD turi padalinius Singapūre ir Abu Dabyje.
Studijų programos
INSEAD verslo mokykla siūlo šias studijų programas:
Reputacija
Vertinant pasauliniu mastu, ši verslo mokykla yra viena iš pagrindinių žaidėjų verslo išsilavinimo rinkoje. Tarptautine mokyklą vadinti leidžia faktas, kad tik 10% joje studijuojančių bei dirbančių žmonių sudaro prancūzai. Siūloma rinktis įvairios trukmės ir profilio studijų. Pagal 2017 m. „Financial Times“ sudarytą verslo mokyklų reitingą, INSEAD užima pirmą vietą pasaulyje. Šioje mokykloje konkursas yra itin didelis, bet ją baigusieji pagal gaunamo atlyginimo dydį lenkia daugumos Europos verslo mokyklų absolventus.
CA
CA gali reikšti:
ca gali reikšti:
Londono mokslo muziejus
right|thumb|240px| Muziejaus fasadas right|thumb|240px| 1903 m. gamybos garo variklio demonstracija muziejuje ( vaizdo medžiaga ) Mokslo muziejus (angl. Science Museum) – muziejus Londone, Pietų Kensigtono rajone (adr. Exhibition Road, London SW7 2DD). Skirtas mokslo istorijai ir technologijų raidai apžvelgti.
Istorija
Mokslo muziejaus ištakos yra 1851 m. vykusi tarptautinė Didžioji paroda. Parodos objektai buvo pradėti demonstruoti 1857 m. atsidariusiame Pietų Kensingtono muziejuje. 1899 m. pradėjus naujo pastato statybas šis muziejus buvo pervadintas į Viktorijos ir Alberto muziejų. 1909 m. buvo nuspręsta, kad muziejaus mokslo ir technologijų sekciją reikia atskirti į atskirą muziejų ir ši data laikoma Mokslo muziejaus įkūrimu. Mokslo muziejus buvo statomas vadovaujant architektui Ričardui Alisonui šalia Gamtos istorijos ir V&A muziejų. Atskiros sekcijos atidarytos 1919−1928 m. Daug kartų praplėstas iki 1961 m. 2000 m. atsidarė atskiras sparnas su IMAX kino sale ir erdvėmis, skirtomis šiuolaikiniam ir ateities mokslui.
Manatonai
Manatonai – kaimas Molėtų rajono savivaldybėje, 8 km į vakarus nuo Inturkės.
Istorija
1699 m. minimas Molėtų bažnyčios krikšto metrikų knygoje.
KY
KY gali reikšti:
ky gali reikšti:
Clementine
thumb|right|260px| „Clementine“ inžinierinis modelis Smitsono skrydžių ir kosmoso muziejuje Vašingtone Clementine – 1994 m. JAV kosmoso tyrimų zondas, skirtas Mėnulio ir asteroido paviršiaus topografiniam ir kt. tyrimams.
1992 m. sausį Strateginės gynybos iniciatyvos organizacija informavo NASA apie tyrimų projektą, vėliau pavadintą „Clementine“. Programos pavadinimas yra aliuzija į seną dainą apie aukso ieškotojo dukterį „Mano miela Klementin“ (My Darling Clementine), nes misija turėjo įvertinti mineralų kiekius Mėnulyje ir asteroide. „Clementine“ programą daugiausiai įgyvendino JAV karinio laivyno tyrimų laboratorija (Naval Research Laboratory, NRL). Projektas apėmė tiek zondo sukūrimą, tiek jo paleidimą ir valdymą, kas iš viso kainavo 80 mln. JAV dolerių. Mokslininkų ir inžinierių grupė, sukūrusi „Clementine“, nežinoma. Misijos įgyvendinimas buvo koordinuotas JAV gynybos departamento Balistinių raketų gynybos organizacijos.
„Clementine“ buvo paleistas 1994 m. sausio 25 d. iš Vandenbergo karinių oro pajėgų bazės Kalifornijoje ant „Titan II“ raketos-nešėjos. Mėnulio orbitą pasiekė 1994 m. vasario 19 (20) d. Per 71 dieną orbitoje „Clementine“ tyrė Mėnulio paviršiaus topografiją siųsdamas 11 skirtingų ilgių elektromagnetines bangas: nuo 415 nm ilgio ultravioletinių iki 2800 nm ilgio infraraudonųjų. Taip buvo padaryta beveik 1 mln. paviršiaus topografinių nuotraukų. Papildomai „Clementine“ padarė 620 000 CCD nuotraukų ir 320 000 termografinių vaizdų, naudojo lazerinius atstumo matavimus, tyrė paviršiaus gravitaciją ir Saulės vėjo bei elektromagnetosferos elektringųjų dalelių aplinką. Aparato kontrolę vykdė NRL ir NASA tyrėjų komandos iš Nacionalinės gvardijos būstinės Aleksandrijoje (Virdžinija).
Po sėkmingos Mėnulio tyrimų misijos „Clementine“ 1994 m. gegužės 4 (5) d. startavo iš Mėnulio orbitos. Jis turėjo praskrieti pro Apolono asteroidą ir nukreiptas tirti pro Žemę praskriejančio 1620 Geographos asteroido, tačiau dėl įvykusio PĮ gedimo suveikė vienas iš jo aukščio kontrolės variklių, kuris išeikvojo savo kuro atsargas. „Clementine“ liko suktis apie 80 aps/min greičiu apie save geocentrinėje orbitoje.
FK Goražde
Goraždės FK „Goražde“ – Bosnijos ir Hercegovinos futbolo klubas iš Goraždės.
Istorija
Klubas įkurtas 1918 m. Žaisdavo žemesniuose divizionuose.
2022–2023 m. rungtyniavo Pirmoje lygoje užėmė ketvirtą vietą.
Bedugnis (Molėtų r.)
Bedugnis – ežerėlis Lietuvoje, Molėtų rajone, 4,5 km į pietryčius nuo Kuktiškių, Panatryčio miške. Ežerėlio ilgis iš pietvakarių į šiaurės rytus – 0,095 km, plotis – iki 0,065 km. Altitudė 155,3 m. Krantai žemi, pelkėti, ištisai apaugę medžiais ir krūmais. Pakrantės kalvotos. Ežerėlis nenutekantis, priklauso Galuonio ežero intako Vyžintos baseinui.
Thomas Noguchi
Tomas Cunetomis Nogučis (,, 1927 m. sausio 4 d. Fukuokos prefektūra, Japonija) – buvęs Los Andželo apygardos vyriausiasis medicinos ekspertas-koroneris.
Biografija
Tomas Nogučis gimė Fukuokos prefektūroje, užaugo Jokosukoje ir 1951 m. baigė Tokijo Nipono medicinos mokyklą, o vėliau stažavosi Tokijo universiteto medicinos mokyklos ligoninėje. Netrukus po to jis emigravo į JAV. Čia jis antrą kartą stažavosi Orindžo apygardos bendrojoje ligoninėje bei išėjo rezidentūrą Loma Lindos universiteto medicinos mokykloje ir Barlou sanatorijoje Los Andžele.
T. Nogučis buvo vyriausiasis medicinos ekspertas Los Andželo apygardoje, Kalifornijoje, kur dirbo 1967–1982 m. Eidamas šias pareigas atliko mirusiųjų skrodimus, įskaitant tokių garsenybių, kaip Merlina Monro, Robertas F. Kenedis, Džanisė Džoplin, Natali Vud, Divainas, Albertas Dekeris, Viljamas Holdenas, Džonas Belušis ir Šerona Teit.
T. Nogučis dėstė keliuose universitetuose, buvo Kalifornijos valstijos universiteto ir Kalifornijos universiteto Los Andžele profesorius, pastarajame dirbo patologijos skyriaus direktoriumi.
1999 m. Japonijoje jis buvo apdovanotas Šventojo lobio ordinu už nuopelnus teismo ekspertizei.
Džimo Krou įstatymai
thumb|250px|right|Biliardo salė afroamerikiečiams, [[Memfis, Tenesio valstija, 1939 m. (Užrašas ant sienos: Karališkoji biliardo salė spalvotiesiems)]] Džimo Krou įstatymai – valstijų ir vietiniai įstatymai Jungtinėse Amerikos Valstijose, galioję nuo 1877 iki 1968 m.
Reikšmė
Įstatymai JAV įteisino segragaciją visose viešose vietose, kur buvo teikiamos kokios nors paslaugos, garantuojant „atskirą, bet lygų” juodaodžių amerikiečių statusą. Realybėje su juodaodžiais buvo elgiamasi kaip su nelygiais sau. Juodaodžiai gaudavo prastesnes paslaugas nei baltieji amerikiečiai. Dėl šių įstatymų juodaodžių amerikiečių gyvenime buvo daug ekonominių, švietimo bei socialinių trūkumų.
CF
CF gali reikšti:
Cf gali reikšti:
Džimo Krou įstatymai
Reikšmė
thumb|left|250px|Kavinė turi 2 įėjimus: „baltiesiems" ir „spalvotiesiems" Vieni iš ryškiausių Džimo Krou įstatymo pavyzdžių yra: segregacija valstybinėse mokyklose, viešose vietose ir viešajame transporte; atskiri tualetai ir restoranai baltiesiems ir juodaodžiams. JAV kariuomenėje taip pat vyravo segregacija. Valstybės remiamą segregaciją mokyklose JAV Aukščiausiasis Teismas 1954 metais pripažino prieštaraujančiu konstitucijai. Džimo Krou įstatymai buvo anuliuoti, kai buvo išleistas 1964 metų pilietinių teisių aktas ir 1965 metų balsavimo teisių aktas. 1968 m. panaikintas paskutinis diskriminacininis įstatymas.
Cholmečas
Chòlmečas – agromiestelis pietryčių Baltarusijoje, 46 km į pietryčius nuo Rečycos, dešiniajame Dniepro krante, pasienyje su Ukraina. Apylinkės centras.
Istorija
XIX a. buvo miestelis, Rečycos apskrities Cholmečo valsčiaus centras.
Garažas
Garažas – atskiras pastatas arba patalpa mechaninėms transporto priemonėms saugiai laikyti. Skiriami lengvųjų ir kitų automobilių, vienviečiai ir daugiaviečiai garažai.
Charakteristika
Garažai statomi iš įvairių medžiagų: medžio, plytų, betoninių blokų, metalo konstrukcijų. Garaže įrengiamos įprastos atveriamosios durys ar pakeliami garažo vartai, kurie uždaryti patikimai saugo patalpą nuo įsilaužimo ir vandalizmo. Garažuose dažnai, be saugomos transporto priemonės, įrengiamos buitinių rakandų padėjimo vietos, einamojo remonto įrankiai ir dirbtuvės, studijos. Garažų konstrukcija gali būti standartinė arba pastatoma pagal individualų projektą, įrengiant visus patogumus: vėdinimo, gaisrinės saugos sistemas, vandentiekį. Garažas su izoliuotomis sienomis ir stogu gali būti apšildomas įvestu šildymu.
Garažai įrengiami po vienu stogu individualaus gyvenamojo namo dalyje, po pastoge, atskirai stovinčiame pastate, tame tarpe ir vienviečiuose geležiniuose konteineriuose. Dažniausiai jie skirti vienam ar dviem automobiliams, rečiau – trims. Daugiaviečiai garažai po vienu stogu statomi įrengiant atskirus boksus, į kuriuos transporto priemonės įvažiuoja tiesiai iš lauko arba iš vidinio koridoriaus. Kituose garažuose transporto priemonės statomos bendroje patalpoje į paženklintas parkavimo vietas.
Dideliuose miestuose statomi daugiaaukščiai garažai, išskiriami sklypai sublokuotų garažų zonoms, kuriose susiburia savininkų kooperatyvai, bendrijos. Šiuolaikiniuose garažuose įrengiama laisvų vietų paieškos, automobilio pastatymo, nuotolinio valdymo ir kita įranga.
TD
TD gali reikšti:
Kambizas I
Kambizas I (, mirė 559 m. pr. m. e.) – Elamo miesto Anšano karalius (~600–559 m. pr. m. e.), priklausęs ankstyvajai Achemenidų dinastijai. Karaliaus Kyro I sūnus.
Kambizas I buvo Medijos karaliaus Astiago vasalas. Pasak Herodoto, jis vedė Astiago dukterį Mandaną su kuria susilaukė sūnaus, vėliau tapusio Persijos karaliumi Kyru Didžiuoju.
CL
CL gali reikšti:
Cl gali reikšti:
Beginažas
Beginažas − tai moterų beginių, skyrusių savo gyvenimą Dievui, bet nepasitraukusių nuo pasaulietinių reikalų, XIII a. įkurta gyvenvietė, tenkinusi jų dvasinius ir materialinius poreikius.
Šiai dienai beginių beveik nebeliko, todėl beginažuose dabar gyvena senyvi žmonės, studentai ir dailininkai. Iš anksčiau buvusių 80 beginažų, išliko apie 30; dauguma jų Belgijoje.
1998 m. Beginažai įtraukti į UNESCO Pasaulio paveldo sąrašą.
Jakimava Slabada
Jaki̇̀mava Slabadà – kaimas pietryčių Baltarusijoje, 4 km į rytus nuo Svetlahorsko, prie Berezinos upės.
Istorija
XIX a. buvo kaimas, Rečycos apskrities Jakimava Slabados valsčiaus centras.
Vilčeko Žemė
thumb|240px|Vilčeko Žemės padėtis Vilčeko Žemė  – sala Arktyje, Prano Juozapo Žemėje (Rusija). Plotas – 2055 km². Būdingas 400–600 m aukščio plokščiakalnis, aukščiausias taškas – 606 m. Didžiąją dalį ploto užima ledynai.
Salą 1873 m. atrado austrų ekspedicija, vadovaujama Karlo Veiprechto ir Juliaus Pajero. Pavadinta kelionės rėmėjo grafo Johano Nepomuko Vilčeko (Johann Nepomuk Wilczek) garbei.
FK Bosna Union
Ilidžos „Bosna Union“ anksčiau žinomas „Bosna Sema“ pavadinimu – Bosnijos ir Hercegovinos futbolo klubas iš Ilidžos.
CN
CN gali reikšti:
FK Bosna Union
Istorija
Klubas įkurtas 2014 m. Tuo metu vadinosi „Bosna Sema“. Žaisdavo žemesniuose divizionuose.
2017 m. klubas pakeitė pavadinimą ir tapo „Bosna Union“.
William Thomson
Viljamas Tomsonas, lordas Kelvinas I (William Thomson, 1st Baron Kelvin, 1824 m. birželio 26 d. – 1907 m. gruodžio 17 d.) – Jungtinės Karalystės fizikas, inžinierius, matematikas.
Gimė matematiko Džeimso Tomsono šeimoje Belfaste. Nuo pat mažens domėjosi mokslais, 1834 m., būdamas dešimties, priimtas į Glazgo universitetą. Susidomėjo Džozefo Furjė darbais, ėmėsi propaguoti jo teorijas. 1841–1845 m. studijavo Kembridžo universitete. 1846–1899 m. dėstė Glazgo universitete. Nuo 1851 m. Londono karališkosios draugijos narys, 1890–1895 m. – jos prezidentas, daugelio kitų šalių mokslų akademijų narys. 1866 m. Viljamui Tomsonui suteiktas sero, o 1892 m. – lordo titulas (pavadintas pagal Kelvino upę Glazge).
Lordas Kelvinas dirbo moksliniu konsultantu tiesiant pirmąjį transatlantinį telegrafo kabelį 1858 m. tarp Europos ir Šiaurės Amerikos. Svarbiausi darbai iš termodinamikos ir elektromagnetizmo. 1848 m. jis sudarė absoliutinę temperatūros skalę (Kelvino skalė). 1851 m. suformulavo antrąjį termodinamikos principą (tą padarė ir Rudolfas Klausijus), iškėlė Visatos šiluminės mirties hipotezę. 1852 m. kartu su Džeimsu Džauliu bandymais įrodė, kad dujos lėtai tekėdamos pro akytą pertvarą atšąla (Džaulio ir Tomsono reiškinys). 1856 m. atrado Tomsono reiškinį. Plėtojo elektromagnetinių virpesių teoriją. Apskaičiavo molekulių matmenis pagal skysčio plėvelės paviršiaus energiją. SI temperatūros vienetas pavadintas kelvinu.
Lordas Kelvinas taip pat domėjosi geologija, geomagnetizmu, potvynių-atoslūgių ciklais, Žemės sukimusi, atmosferos elektriškumu, oponavo darvinizmui. Jis bandė apskaičiuoti Žemės amžių, patobulino kompasą. Po sėkmės tiesiant transatlantinį kabelį, Viljamas Tomsonas tapo inžinerijos konsultantu tiesiant povandeninius kabelius, praturtėjo (turėjo 126 t jachtą, karališkus rūmus).
Zacharijus Niemčevskis
Zacharijus Niemčevskis (, slapyvardis Kielus, 1766 m. netoli Žemaičių Naumiesčio, Vainutas, Abiejų Tautų Respublika – 1820 m. Vilnius, Rusijos imperija) – Vilniaus universiteto taikomosios matematikos profesorius.
Biografija
Zacharijus Niemčevskis gimė 1766 m. Šilutės raj., netoli Žemaičių Naumiesčio, Vainute. Baigė Kražių gimnaziją. Dirbo kelis metus mokytoju Gardine.
Įstojo į Vilniaus universitetą. Buvo Pranciškaus Norvaišos mokinys. 1794 m. gavo filosofijos mokslų daktaro laipsnį.
1797 m. Zacharijus Niemčevskis paskirtas Vilniaus universiteto taikomosios matematikos viceprofesoriumi.
1802-1807 m. tobulinosi Paryžiuje, Italijoje, Šveicarijoje. Parašė apie Lietuvą ir lietuvių kalbą prancūzų geografo Konrado Malto Bruno knygai du skyrius. Pabrėžė lietuvių kalbos svarbą istorijos mokslui. Vėliau pritarė minčiai leisti lietuvių kalbos vadovėlius gimnazijoms. Zacharijus Niemčevskis mokėjo lietuvių, lenkų, lotynų, prancūzų, italų kalbas.
Grįžęs į Lietuvą Z.Niemčevskis toliau dirbo Vilniaus universitete, kur dėstė matematinę analizę. 1810 m. išrinktas taikomosios matematikos profesorium.
1817 m.-1820 m. Zacharijus Niemčevskis buvo universiteto Matematikos fakulteto dekanu. Matematiką dėstė iki pat mirties. Jo mokiniais buvo Adomas Mickevičius, Tomas Zanas, Ignas Domeika. Buvo masonų ložės „Uolusis lietuvis” ir Šubravcų draugijos narys.
Savo straipsnius publikavo žurnale „Dziennik wilenski”, parengė prancūzų trijų matematikos vadovėlių vertimus, iš kurių išleistas Silvestro Fransua Lakrua „Integralinio ir diferencinio skaičiavimo pradmenys”.
Smėlinė nakviša
Smėlinė nakviša (Oenothera oakesiana) – nakvišinių (Onagraceae) šeimos nakvišų (Oenothera) genties augalas.
Augalas – dvimetis. Stiebas su raudonais grubleliais, jo lapai siauri, lancetiški, pilksvai žali, plaukuoti. Žiedynas prieš žydėjimą palinkęs. Taurėlapiai pumpure prasiskėtę, vainiklapiai 12-18 mm ilgio ir tokio pat pločio arba nežymiai siauresni.
Žydi nuo birželio iki rugsėjo mėn. Dėžutės 25-35 mm ilgio, plaukuotos.
Auga smėlynuose. Paplitusi Lenkijoje, Čekoslovakijoje, Vokietijoje, Danijoje, Olandijoje, Ukrainoje. Lietuvoje reta.
Zahalė
Zahalė – kaimas pietų Baltarusijoje, 30 km į pietryčius nuo Liubanės.
Saragosos universitetas
Saragosos universitetas  – valstybinis universitetas Saragosoje, Aragono regione, Ispanijoje. Universitetas įkurtas 1542 m. ir yra vienas seniausių pasaulyje, bei su daugiau nei 30 000 studentų 22-juose fakultetuose, vardijamas tarp geriausiųjų valstybinių universitetų Europoje. Saragosos universitetas esantis Aragono sostinėje Saragosoje yra vienintelis valstybinis šio regiono universitetas. Savo kampus, bei mokslinių tyrimų centrų veiklą universitetas yra išplėtęs visose trijose regiono provincijoje, Hueskos, Teruelio ir Saragosos.
CC
CC gali reikšti:
Kyras I
Kyras I  – Elamo miesto Anšano valdovas, priklausęs ankstyvajai Achemenidų dinastijai. Jo valdymo metai nurodomi tarp 650 ir 601 m. pr. m. e., kitur – tarp 610 ir 585 m. pr. m. e. Anšano karaliaus Teispo sūnus.
VII a. pr. m. e. antroje pusėje valdė Anšaną ir galimai Parsumašą. Nors Kyras I 651 m. pr. m. e. parėmė Babilono karalių Šamašumukiną kovoje prieš Asiriją, tačiau 639 m. pr. m. e. Ašurbanipalo vadovaujami asirai privertė Kyrą tapti vasalu. Kyras I pasiuntė Ninevijon savo sūnų Aruką, kad šis sumokėtų duoklę.
Zahalė (Choinikai)
Zahalė – kaimas pietų Baltarusijoje, 10 km į vakarus nuo Choinikų.
Istorija
XIX a. buvo kaimas ir dvaras, Rečycos apskrities Zahalės valsčiaus centras, vėliau priklausė Choinikų valsčiui.
Limes Germanicus
Limes Germanicus (iš lot. „germanų ribos“) – senovės romėnų pasienio įtvirtinimai (limai) senovės Germanijoje. Šie limai skyrė Romos užkariautas provincijas (Žemutinę Germaniją, Aukštutinę Germaniją ir Retiją) nuo nepriklausomų germanų genčių valdų (tarp 83 ir 260 m.).
2005 m. Vokietijoje esantys Aukštutinės Germanijos ir Retijos limai įtraukti į UNESCO pasaulio paveldo sąrašą (prijungti prie 1987 m. įtrauktų romėnų limų Britanijoje). 2021 m. kaip atskiras pasaulio paveldo objektas įtrauktos ir Žemutinės Germanijos limos Vokietijoje ir Nyderlanduose.
Aprašymas
Limes Germanicus driekėsi nuo pat Reino žiočių Šiaurės jūroje iki Regensburgo pilies prie Dunojaus. Didžioji dalis sienos ėjo Reino upės, sudariusios gamtinę kliūtį, vakarine pakrante, pietuose riba su germanais ėjo Dunojaus upe. Tik tarp Mainco ir Regensburgo buvo sausumos plotas, nesaugomas gamtinių kliūčių.
Sieną sudarė 3 dalys:
Visas Limes Germanicus ilgis siekė 568 km. Limus sudarė bent 60 tvirtovių ir 900 žvalgybinių bokštų. Upių nesaugomas ruožas tarp Reino ir Dunojaus buvo patogiausia vieta ginkluotoms kariaunoms kirsti sieną, todėl šio ruožo gynyba buvo ypač sustiprinta – čia buvo didžiausia tvirtovių, žvalgybinių bokštų santalka, siena ėjo keliomis juostomis.
Pirmąsias sienas Germanijoje romėnai pradėjo statyti dar valdant Augustui, po skaudaus Teutoburgo miško mūšio pralaimėjimo (9 m.). Tarp 14 ir 73 m. romėnų–germanų siena susiklostė Reino ir Dunojaus upėmis. Šiaurinė riba, einanti Reino žemupiu, išliko iki pat Romos imperijos žlugimo, o pietuose valdant Flavijams romėnai pradėjo laipsnišką plėtrą gilyn į germanų žemes. Dar į šiaurę siena pasistūmė valdant Adrianui ir Antoninui Pijui.
III a. germanai ėmė nuožmiai puldinėti romėnus, tad Retijos limai buvo apleisti, o romėnai perkėlė gynybines linijas atgal prie Reino, Ilerio ir Dunojaus upių. Upėse patruliuodavo nedideli kariniai romėnų laivai, ties svarbiomis perėjomis statytos pilys.
Limus sudarė karių iškastas žemių pylimas su gynybiniu grioviu, o ant pylimo statyta medinių baslių tvora. Vietomis tvora statyta iš akmenų. Už pylimo būdavo statomi mediniai arba akmeniniai žvalgybiniai bokštai, iš kurių būdavo galima perduoti signalą į kitą artimiausią bokštą. Romėnai su Limes Germanicus neribojo germanų judėjimo, bet bandė apsisaugoti nuo didesnių antpuolių – prekijai gyvulių augintojai galėjo laisvai kirsti sieną, bet sienos kirtimo punktai būdavo prie žvalgybinių bokštų, kad romėnai galėtų stebėti gyventojų judėjimą. Toliau nuo bokštų sieną galėdavo kirsti tik pavieniai žmonės, nes didesnis būrys besiveržiantis per įtvirtinimus gretai galėjo būti susektas romėnų.
Dabar Limes Germanicus daugelyje vietų atkasti, vietomis atkurti.
CO
CO gali reikšti:
Co gali reikšti:
co gali reikšti:
Viliučos Sopka
Viliučos Sopka arba Viliučikas (Вилючик) – užgesęs ugnikalnis Rusijoje, pietų Kamčiatkoje, į pietvakarius nuo Kamčiatkos Petropavlovsko, už Avačos užutėkio, tarp Vilučos ir Didžiosios Saranajos upių. Priklauso stratovulkanų tipui. Aukštis – 2173 m. Šlaituose – andezitinės-bazaltinės lavos liežuviai. Rytiniame šlaite yra solfatarų liekanų, trykšta karštosios versmės.
Dejan Milićević
Dejanas Miličevičius (Dejan Milićević; g. 1992 m. kovo 10 d.) – futbolininkas iš Serbijos, saugas. Žaidė Lietuvoje. Atstovavo Vilniaus „Riterių“ futbolo klubui.
Karjera
Karjerą pradėjo „Vojvodinos“ klube. Rungtyniavo šio klubo jaunimo ekipose, o pagrindinėje ekipoje oficialių rungtynių nesužaidė.
2011–2013 m. sezonuose nuomos pagrinais buvo skolinamas FK Cement Beočin.
Nuo 2013 m. priklausė FK Proleter Novi Sad, o nuo 2014 m. – Austrijos regioninėje lygoje žaidusiam SC Röthis.
2016–2017 m. sezone buvo grįžęs į FK Proleter Novi Sad. Nuo 2017 m. žaidė Šiaurės Serbijos TSC Bačka Topola.
FK Riteriai
2022 m. liepos 22 d. riterių gretose oficialiai debiutavo A lygos rungtynėse prieš FC Džiugas.
2022 m. rugpjūčio 26 d. pelnė lemiamą įvartį rungtynėse prieš „Bangos“ klubą.
2023 m. sausio 23 d. tapo aišku, kad žaidėjas palieka klubą.
Ubo „Jedinstvo“
2023 m. vasario mėn. tapo aišku, kad atstovaus Ubo „Jedinstvo“.
Statistika
Spalvų reikšmės:
Viktoras Ščerbatihs
Viktoras Ščerbatihas (g. 1974 m. spalio 6 d. Duobelėje) – Latvijos sunkiaatletis, politikas, 9-osios Saeimos deputatas.
Savo politinę karjerą pradėjo su Latvijos valstiečių sąjunga ir 2006 m. buvo išrinktas parlamentaru. Geriausas Viktoro Ščerbatiho pasirodymas yra aukso medalis 2007 m. pasaulio sunkiosios atletikos čempionate.
Kačinai
Kačinai  – tautų grupė, gyvenanti Pietryčių Azijoje. Daugiausia koncentruojasi dabartinio Mianmaro šiaurėje (jų vardu pavadinta Kačinų valstija), Junano (Kinija) vakaruose (Nudziango lisu autonominėje prefektūroje) ir Arunačal Pradešo (Indija) rytiniame pakraštyje (Čanglango rajone).
Kačinų pavadinimas yra egzonimas, kurį jiems davė greičiausiai britai, ir jis yra kilęs iš vienos nedidelių genčių, gahkyeng, su kuria pirmiausia susidūrė krikščionių misionieriai. Patys kačinai turi bendrą tapatybę ir save įvardina terminu Dzingpo vunpaung (Jinghpaw Wunpawng), kas reiškia „Dzingpo konfederacija“. Todėl kartais kačinams taikomas terminas dzingpo. Tačiau tokiu atveju jis yra painiojamas su siauresniu dzingpo, kaip vieno iš kačinų etnosų, apibrėžimu.
Į Kačinų nacijos Mianmare sampratą įtraukiamos visos Mianmare gyvenančios kačinų grupės, kurios skirstomos į tokius subetnosus: dzingpo, lisu, trone, dalaungai, gauri, hkahku, dulengai, maru (laugorai), ravangai, Laši (lačidai), atsi (zaiwa), taronai.
Arealas ir įvairovė
Kačinų gyvenamas arealas apima šiaurinį Mianmarą (didžiąją Kačinų valstijos dalį), o taip pat šiaurės vakarinį Kinijos Junano provincijos pakraštį. Didžiąją dalį jų regiono užima Kačinų kalvos, kurias iš vakarų uždaro Arakano kalnai (nagų gyvenamos žemės, iš šiaurės Tibeto plynaukštė, o iš rytų Junlingo kalnagūbris, kuris skiria nuo bajų gyvenamų teritorijų. Į pietus nuo kačinų gyvena šanai.
Kačinų teritorijose prasideda daug upių, kurios suformuoja didesnius ar mažesnius slėnius, atskirtus kalnagūbrių. Didžiausios upės yra Čindvinas ir Iravadis (Hukaungo slėnis), Mali Hka, Nmai Hka, Nudziangas ir Lancangas.
Iš viso priskaičiuojami keliolika atskirų kačinų etnosų, kurie gyvena skirtingose teritorijose ir kalba skirtingomis kalbomis. Tačiau jų tarpe dzingpo kalba naudojama kaip lingua franca. Juos galima grupuoti pagal lingvistinį kriterijų:
Istorija
thumb|left|Kačinų atvaizdas mianmų dailėje XX a. pradžioje Kačinų tautų protėviai gyveno Tibeto plynaukštėje, ir greičiausiai atsiskyrė nuo čiangų, ir palengva migravo į pietus. Kuomet jie pasiekė kalnuotas teritorijas Junano provincijos šiaurės rytiniame pakraštyje, Dali karalystėje jie buvo vadinami Xunchuanman. Vėlesniuose kinų šaltiniuose iki pat XX a. jie vadinti ečangais (Echang), džesie (Zhexie) ir ježenais (Yeren).
Romaldas Juknevičius
Romaldas Juknevičius (g. 1957 m. rugpjūčio 17 d.) – buvęs Lietuvos futbolininkas, treneris. Dabar dirba treneriu Vilniaus FM Ateitis.
Kačinai
Istorija
XIX a. pabaigoje kontrolę į pietus nuo kačinų žemių paėmė Britų Birma. Kačinų teritorija buvo formaliai įtraukta į jos sudėtį kaip Kačinų kalvos – viena iš tiesiogiai nekontroliuojamų gentinių teritorijų. Pietinė jos riba nubrėžta maždaug ties Mjitkjinos miestu. Kačinams buvo uždrausta migruoti piečiau šios linijos, o į šiaurę nuo jos kontrolė buvo labai menka. Nepaisant to, misionierių dėka čia kelią kačinų tarpe rado krikščionybė, kuri susimaišė su vietiniais animizmo tikėjimais.
Romaldas Juknevičius
Biografija
1973-1996 m. žaidė Kėdainių „Nevėžio“, Klaipėdos „Atlanto“ (SSRS pirmenybėse), Kauno „Politechnikos“, Tauragės „Tauro“ komandose.